สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 30 เมษายนถึงวันอังคารที่ 5 พฤษภาคม พ.ศ. 2558ดัชนีหุ้นไทยปิดตลาด1,522.47 จุด ลดลง 9.06 จุด มูลค่าซื้อขาย 43,378 ล้านบาท แนวโน้มการลงทุนวันนี้ (30 เม.ย.) ขึ้นอยู่กับท่าทีผลการประชุมเฟดเป็นอย่างไร โดยมีแนวรับ 1,500 จุด ส่วนแนวต้าน 1,530 จุด
30 เม.ย. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 30 เมษายนถึงวันอังคารที่ 5 พฤษภาคม พ.ศ. 2558ดัชนีหุ้นไทยปิดตลาด1,522.47 จุด ลดลง 9.06 จุด มูลค่าซื้อขาย 43,378 ล้านบาท แนวโน้มการลงทุนวันนี้ (30 เม.ย.) ขึ้นอยู่กับท่าทีผลการประชุมเฟดเป็นอย่างไร โดยมีแนวรับ 1,500 จุด ส่วนแนวต้าน 1,530 จุด
****หุ้น PTT ราคาปรับลงลึกกว่า 9 บาท  ว่ากันว่างานนี้กองทุนขายทิ้ง..ก่อนจะมีเป้าหมายทยอยเก็บแถวๆ แนวรับ 340-345 บาท หากดูจากพื้นฐานไม่ได้มีอะไรเสียหาย แต่ขึ้นอยู่กับบรรยากาศโดยรวมเป็นหลัก…แต่ว่าราคาพื้นฐานอยู่ที่ 400-450 บาท
****หุ้น NMG วานนี้ทำงามไส้จริงๆ การประชุมสามัญผู้ถือหุ้นมีเรื่องที่น่าเกลียดเป็นอย่างยิ่ง นั่นคือมีการกำหนดรายชื่อ “ผู้ถือหุ้นต้องห้าม” (ไมใช่พวกของเนชั่นฯ) เข้าร่วมประชุมผู้ถือหุ้น..นั่นคือกลุ่ม NEWS ในฐานะผู้ถือหุ้นกว่า 12% งานนี้ “สุทธิชัย หยุ่น” จะอยู่เบื้องหลังหรือไม่อย่างไร..เป็นเรื่องที่ต้องตรวจสอบกันต่อไป แต่หากผู้ถือหุ้นรายใด..รายหนึ่งที่มีสิทธิเข้าประชุม แต่ได้รับการขัดขวางหรือกีดกันแบบนี้  NMG เข้าข่ายผิดพ.ร.บ.หลักทรัพย์และตลาดหลักทรัพย์ พ.ศ. 2535 และที่สำคัญผิดหลัก “ธรรมาภิบาล” ด้วย แต่ดูเหมือนว่าทั้งตลาดและก.ล.ต.จะดูนิ่งเฉยเกินไปหรือไม่ เกี่ยวกับเรื่องนี้…หรือว่าNMG มันใหญ่ จน “คับปาก คับคอ” ผู้หลักผู้ใหญ่ในตลาดทุน จนพูดไม่ออกกันใช่หรือไม่.!?
****หุ้น CHO ล่าสุดแว่วว่าเป็นผู้เสนอราคาต่ำสุด กรณีการยื่นประมูลจัดการรถเมล์ NGV489 คัน ขององค์การขนส่งมวลชนกรุงเทพ (ขสมก.) จากราคากลาง 3,650,000 บาทต่อคัน น่าจะทำให้ราคาหุ้น CHOมีทิศทางเชิงบวกอย่างชัดเจน..แต่พึงระวังแรงขายเก็งกำไรออกมาระหว่างทางด้วยเช่นกัน
****หุ้นร้อนประจำวัน 29 เม.ย.58 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) ได้แก่ บริษัท ไดเมท (สยาม) จำกัด (มหาชน) หรือ  DIMET,ใบสำคัญแสดงสิทธิในการจองซื้อหุ้นสามัญ ของบริษัท ไดเมท (สยาม) จำกัด (มหาชน) ครั้งที่ 1 หรือ DIMET-W1  ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 30 เม.ย.- 20 พ.ค. 58
****ปิดท้ายกันเช่นเคยกับ “ข่าวหุ้นออนทีวี-วิทยุ”  เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลกเพื่อมองแนวโน้มตลาดหุ้นไทย โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ“Business Insight” โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz. การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!!
 